A BIZOTTSÁG 359/2005/EK RENDELETE
(2005. március 2.)
a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2000/EK tanácsi rendelet alkalmazására vonatkozó részletes szabályok megállapításáról szóló 94/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek belső piacon történő megismertetésével és promóciójával kapcsolatos intézkedésekről szóló, 2000. december 19-i 2826/2000/EK tanácsi rendeletre (1) és különösen annak 12. cikkére,
mivel:
(1)
A 2826/2000/EK rendelet 7. cikkének megfelelően, amennyiben szakmai vagy szakmaközi szervezetek nem nyújtanak be a rendelet 2. cikkének c) pontjában említett tájékoztató programokat, az egyes érdekelt tagállamok alakítják ki saját dokumentációikat és választják ki az általuk társfinanszírozásban vállalt program végrehajtó szervét.
(2)
A tagállamok által a 2826/2000/EK rendelet 7. cikkével összhangban kezdeményezett programok benyújtásának határidőit a 94/2002/EK bizottsági rendelet (2). 8. cikke állapítja meg. E határidőket összhangba kell hozni a 94/2002/EK rendelet 7. cikkének (1) bekezdésében említett, szakmai és szakmaközi szervezetek által javasolt programok benyújtásának határidőivel.
(3)
A 2826/2000/EK rendelet 7. cikkében említett programokra vonatkozó bizottsági határozat meghozatalára megállapított határidőket össze kell hangolni a 94/2002/EK rendelet 7. cikkének (3) bekezdésében említett, szakmai és szakmaközi szervezetek által javasolt programokra vonatkozó bizottsági határozatok meghozatalára megállapított határidőkkel. Ezeket a határozatokat a 2826/2000/EK rendelet 6. cikkének (4) bekezdésével összhangban kell elfogadni.
(4)
A 94/2002/EK rendeletet ennek megfelelően módosítani kell.
(5)
Az e rendeletben előírt intézkedések összhangban vannak a mezőgazdasági termékek promóciójával foglalkozó közös irányítóbizottság ülésén elhangzott véleménnyel,
ELFOGADTA EZT A RENDELETET:
1 . cikk
A 94/2002/EK rendelet a következőképpen módosul:
1.
A 7. cikk (3) bekezdése a következőképpen módosul:
a)
Az első albekezdés helyébe a következő szöveg lép:
„A 2826/2000/EK rendelet 6. cikke (3) bekezdésének harmadik albekezdésében említett felülvizsgált programok ellenőrzése után a Bizottság legkésőbb május 31-ig, illetve december 15-ig határoz arról, hogy mely programokat tudja társfinanszírozni az e rendelet III. mellékletében felsorolt előirányzott költségvetések szerint, a 2826/2000/EK rendelet 13. cikkének (2) bekezdésében említett eljárásnak megfelelően.”;
b)
A második albekezdés első mondatát el kell hagyni.
2.
A 8. cikk helyébe a következő szöveg lép:
„8. cikk
A 2826/2000/EK rendelet 7. cikkének alkalmazása esetén a programok ideiglenes jegyzékét minden évben legkésőbb március 15-ig, illetve szeptember 30-ig közölni kell a Bizottsággal.
A Bizottság legkésőbb május 31-ig, illetve ugyanazon év december 15-ig határoz arról, hogy mely programok társfinanszírozásában vesz részt az e rendelet III. mellékletében megadott előirányzott költségvetések szerint, a 2826/2000/EK rendelet 13. cikkének (2) bekezdésében említett eljárásnak megfelelően.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 2-án.